Publication: Magyar Közlöny
Issue: MK-2011-122 (Year: 2011, Number: 122)
Era: contemporary
Section: és a jelzálog-levélről szóló 1997. évi XXX. törvény 8. §-ban foglaltak szerint kell eljárni. Az önálló
Paragraph Index: 340

(1) bekezdés 1. pontja szerinti, a tárgyidőszak végén fennálló devizakölcsönök állományát kell kimutatni a tárgyidőszak végén érvényes MNB hivatalos devizaárfolyamon számított forintértéken. 7K7 A devizakölcsön és a gyűjtőszámlahitel együttes állományához kapcsolódó adatok A 7K711 és a 7K712 Legfeljebb 90 nap, illetve 90 napot meghaladó hátralékkal rendelkező követelés állomány sorokban azon, devizakölcsönből eredő – a rögzített árfolyam figyelembevételével fennálló –követelések (devizakölcsön és gyűjtőszámla együttes állománya) értékét kell kimutatni, amelyek esetében a rögzített árfolyam alkalmazási időszaka kezdete óta a kapcsolódó devizakölcsön törlesztésében 90 napot elérő, illetve meghaladó fizetési késedelem áll fenn, függetlenül attól, hogy a hitelt a pénzügyi intézmény már felmondta-e. A „darab” oszlopokban egy adott eredeti devizakölcsön és a gyűjtőszámla együttesen 1 db követelésnek tekintendő. A 7K72 Követelést biztosító lakóingatlan fedezeti értéke sorban jelenik meg a devizakölcsön és a gyűjtőszámlahitel fedezetéül szolgáló, zálogjoggal terhelt lakóingatlannak a pénzügyi intézmény által meghatározott aktuális fedezeti értéke, a ténylegesen fennálló követelés és járulékai erejéig. 7K8 Állami kezességgel fedezett gyűjtőszámlahitelek záróállománya A sorban csak azokat a gyűjtőszámlahiteleket kell kimutatni, amelyek esetében a pénzügyi intézmény a Devizakölcsöntv. 2. § (1) bekezdése szerint kezességvállalási igényt jelentett be a Magyar Állam felé. 7K9 Magyar Állammal szembeni kezesség érvényesítésével kapcsolatos adatok A tábla ezen szakaszában adatot kell szolgáltatni a Magyar Állammal szemben érvényesíthető állami készfizető és egyszerű kezesség beváltásának kezdeményezéséről. (Devizakölcsöntv. 2. § (3) bekezdés). ( A 7K92 soron az első három évben adat nem szerepel.) A tábla ezen szakaszában adatot kell szolgáltatni a Magyar Állammal szembeni érvényesített állami készfizető és egyszerű kezességgel kapcsolatban (Devizakölcsöntv. 2. § (3) bekezdés). 8APT-8APD Portfolió elemzés – Kiemelt hiteltermékek kockázati monitoringja 8APT Portfolió elemzés – Kiemelt hiteltermékek kockázati monitoringja - Összesítő 8APA Portfolió elemzés – Kiemelt hiteltermékek kockázati monitoringja – Forint 8APB Portfolió elemzés – Kiemelt hiteltermékek kockázati monitoringja – Euró 8APC Portfolió elemzés – Kiemelt hiteltermékek kockázati monitoringja – Svájci frank 8APD Portfolió elemzés – Kiemelt hiteltermékek kockázati monitoringja – Egyéb deviza A tábla célja A tábla célja a hitelintézeti hitelportfolió és az egyes kiemelten figyelendő elemeinek vizsgálata a lejárttá vált követelések következtében felmerülő kockázatok szempontjából. A táblát a prudenciális szempontból hitelintézetnek minősülő pénzügyi vállalkozásoknak „nemleges” jelentésként kell megküldeni a Felügyelet részére. A tábla kitöltése A tábla vonatkozásában Hitelek alatt értendő a Felügyeleti mérleg 1AB5 sorába tartozó, hitelként vagy hitel jellegű követelésként nevesített valamennyi követelés. Jellemzően ide kell besorolni a kölcsönöket, a konzorciális hiteleket, az alárendelt kölcsöntőkét, a valódi penziós ügyletekből származó követeléseket, váltó követelést, megvásárolt követeléseket, pénzügyi lízing követeléseket. A tartozás teljes összege magában foglalja az ügyféllel szemben a tárgyhónap végén fennálló és az 1AB Felügyeleti mérleg 5. sorában kimutatott bruttó hiteltartozást, valamint a mérleg alatt nyilvántartott függővé tett kamatokat. Megvásárolt, engedményezett, faktorált követelések esetén a tartozás teljes összege magában foglalja a mérlegen kívül nyilvántartott, ügyféllel szemben fennálló, tényleges és el nem engedett követeléseket (pl. teljes tőke és kamattartozás, beleértve a függővé tett kamatokat, valamint egyéb járulékok). Ebben az esetben a teljes tartozás meghaladhatja a bruttó könyv szerinti értéket. A tábla oszlopai A hiteleket szerződésenként, az adott követeléshez kapcsolódó, időben legrégebbi késedelembe eséstől eltelt napok száma szerint kell besorolni, attól függetlenül, hogy az adott ügyféllel szemben adott szerződésből eredően több lejárt követelés is van. Lejáratnak minősül az a lejárt tőke- vagy kamatkövetelés rész, amelyet az ügyfél a szerződésben meghatározott esedékességkor nem teljesített. Az a) Nem lejárt eredeti szerződés szerint oszlopban csak azokkal az ügyfelekkel szembeni kockázatvállalások szerepelhetnek, amelyeknél a teljesítés eredeti szerződés szerint történik. A b) Nem lejárt átstrukturált oszlopban kell szerepeltetni a hátralékkal nem rendelkező ügyfélkitettségből egyrészt azokat a szerződéseket, ahol a hitelintézet vagy az ügyfél kezdeményezésére, a nemfizetés elkerülése érdekében a kötelezettségvállalási szerződést (beleértve a vásárolt követeléseket is) 2010. január 1. előtt bármely feltétel kapcsán újra kellett tárgyalni, másrészt itt jelenik meg a Hitkr. 2010. január 1-től hatályos 2. § 48. pontja és a Hitkr. 7. számú melléklet VII. fejezet (1)-(2) bekezdése szerint átstrukturált hitelnek minősülő állomány is. Jogszabály hiányában 2010. január 1. előtt az eredeti szerződést akkor kellett újratárgyaltnak minősíteni, ha: ba) módosultak az eredeti szerződés fizetési feltételei, így a felek megállapodtak a fizetések halasztásában, részletfizetésben, futamidő hosszabbításban, a szerződés átstrukturálásában vagy átütemezésében, kamatárazási kedvezményekben, tőkésítésekben és egyéb, az eredeti szerződés jelentős módosításával járó feltételekben (pl. fedezet kiengedésben), bb) a még fel nem mondott (le nem járt) hitelek és vásárolt követelések esetén a kockázatnövekedést mérséklő, veszteségelkerülő, illetve a valós tényleges kockázat transzparenciáját korlátozó intézkedések az ügyfél hitelképességének a romlását jelezték, így azok az eredeti kötelezettségvállalási szerződés módosításának voltak tekinthetők, ezért a teljes hitelállományt (beleértve a kapcsolódó új hitel összegét is) az újratárgyalt kategóriában kellett jelenteni. Ezek az intézkedések voltak – egyebek mellett – a hitel visszafizetésére kötött kiegészítő megállapodás, a nemfizetés elkerülése érdekében újabb hitel – áthidaló kölcsön – nyújtása (hitelkiváltás új ügyletszámon), a kamat/díj/jutalék/stb. hitelből történő megfizetése. A további portfolióelemző és -minősítő táblákban az átstrukturált vagy újratárgyalt hiteleket együttesen „átstrukturált” hiteleknek kell tekinteni (Hitkr. 2. § 48. pont). Amennyiben az átstrukturált hitel, vagy annak része késedelmessé válik, az állományt át kell helyezni a késedelmes napok száma alapján a megfelelő oszlopba. A c) - h) oszlopokba a követeléseket a késedelembe esés időpontjától eltelt időszak alapján kell sávonként besorolni. A i) Összesen oszlopban kell összesíteni az a)-h) oszlopokban lejártság alapján besorolt szerződés darabszámokat és a lejárt és a teljes tartozás összegét. A lejárttá vált követelések esetén minden lejárati kategóriához tartozóan az „ebből: végrehajtási szakban” külön oszlopokban be kell mutatni a végrehajtási szakaszban lévő hiteleket. E tábla vonatkozásában végrehajtási szakban lévő kölcsön, amely esetben a hitelintézet a kölcsönszerződést érvényesen felmondta és a követelés behajtását jogi útra terelte, azaz a kötelezett (adós) teljesítése érdekében bírósági végrehajtást kezdeményezett, vagy abba bekapcsolódott (zálogjogosultként). A tábla sorai Ebben a táblában kell részletezni a hitelintézet által kihelyezett hiteleket (8AP1-8AP14 sorok), ezen belül kiemelten a lakosság (8AP2-8AP234 sorok) és a mikro-, kis- és középvállalkozások (továbbiakban: KKV) (8AP3-8AP324 sorok) részére nyújtott kölcsönöket, majd a KKV hitelek közül a mikro- és kisvállalkozásoknak nyújtott hitelekre vonatkozó adatokat (8AP4-8AP424 sorok). A tábla első szakaszában a hitelek összesített adatain túl szektorális, azon belül hiteltípusonkénti bontásban kell kimutatni az egyedi szerződések darabszámát, a lejárt és teljes tartozás tartozás összegét, a megképzett értékvesztés állományát, továbbá a kölcsön fedezetéül szolgáló lakóingatlanok számát és hitelbiztosítéki értékét. A tábla második szakaszában a lakóingatlanoknak a kölcsön megtérülése érdekében történő bevonása alakulására vonatkozó adatokat kell szolgáltatni. Hiteltípusok: x Lakossági jelzálog fedezetű hitelek között kell feltüntetni a hitelcéltól függetlenül azokat a hiteleket, amelyeket ingatlan jelzálog fedezete mellett nyújtott a hitelintézet (lakáscélú hitelek, szabad felhasználású jelzáloghitelek). x Lakossági kombinált hiteltermékek között – hitelcéltól függetlenül - azokat a kölcsönöket kell szerepeltetni, amelyeknél a hiteltörlesztés (tőke és/vagy kamat) nem közvetlenül a hitelintézetnek, hanem valamilyen kapcsolt termékre (így a lakás-takarékpénztári konstrukciók, unit-linked biztosítás) történik, függetlenül attól, hogy e konstrukciók esetén is döntően ingatlanfedezet kerül bevonásra. x

Source: https://magyarkozlony.hu/hivatalos-lapok/cd9d84c7b1469e742dc7759dedb53356b8209074/dokumentumok/2f9a84f62aa1a88a86578a896bf9267c361b7e05/letoltes